text: Fredericia tynder ud i skilteskoven
  10 juni 2013 kl. 09.40
  Fredericia Kommune vil nu tynde ud i skilteskoven langs byens indfaldsveje.
  En del af skiltene er sat op uden tilladelse fra kommunen.
  - Indfaldsvejene er det første indtryk, man får af Fredericia, og det ser ikke pænt ud med et virvar af mere eller mindre tilfældige skilte, siger udvalgsformand Mads Lund (Borgergruppen) til Fredericia Dagblad.
  Han mener, at virksomhederne ikke får noget ud af de illegale skilte, da de fosvinder i mængden.
  Se mere i TV SYD Nyheder kl. 19.30
  Kommunens forvaltning går nu i gang med at drøfte skilteopsætningerne med de enkelte virksomheder.
  